*Tämä artikkeli käsittelee venäläistä jääkiekkoilijaa. Muista samannimisistä henkilöistä katso Dmitri Sokolov.*

**Dmitri Sokolov** (ven. Дмитрий Соколов; s. 14. huhtikuuta 1998 Omsk, Venäjä) on venäläinen jääkiekkoilija, joka edustaa NHL-seura Minnesota Wildia. Hän pelasi aiemmin OHL:n Sudbury Wolvesin joukkueessa ja toimi sen varakapteenina. Sokolov on pelipaikaltaan oikea laitahyökkääjä, mutta hän osaa pelata myös keskellä. *The Sports Forecaster* -sivuston mukaan Sokolov on monipuolinen maalintekijätyyppinen pelaaja, joka luistelee vahvasti, omaa hyvät kädet ja laukoo terävästi ranteella. Hänellä on kuitenkin kehitettävää liikkeessä ja Sokolovin tulisi merkitä vastustajansa paremmin.

Ura
---

### Seuraura

Sokolov on Avangard Omskin kasvatti. Kauden 2014–2015 hän vietti pääosin kotimaansa A-nuorten MHL-liigan Omskije Jastrebyssä. OHL-joukkue Sudbury Wolves varasi Sokolovin koko CHL:n varaustilaisuuden kolmantena pelaajana kesällä 2015. Hän siirtyi joukkueeseen kaudeksi 2015–2016. Sokolov oli Wolvesin paras pistemies ja maalintekijä tehoilla 30+22=52. Hän voitti koko OHL:n tulokkaiden maalipörssin.

Minnesota Wild varasi Sokolovin seitsemännellä kierroksella 196. pelaajana NHL:n varaustilaisuudessa 2016. Kaudella 2016–2017 hän oli Sudbury Wolvesin OHL-joukkueen paras pistemies ja maalintekijä tehoilla 48+24=72, kuten myös pudotuspeleissä tehoilla 6+3=9. Sokolov sijoittui koko liigan runkosarjan maalipörssissä toiseksi edellään vain Erie Ottersin Alex DeBrincat. OHL-kautensa päätteeksi, huhtikuussa 2017 hän siirtyi amatööritry-out -sopimuksella AHL-joukkue Iowa Wildin vahvuuteen. Sokolov teki siellä kahdessa runkosarjaottelussa yhden maalin.

Kaudeksi 2017–2018 Sokolov palasi Wolvesin vahvuuteen. Hän nousi joukkueen varakapteeniksi.

### Maajoukkueura

Sokolov pelasi alle 20-vuotiaiden MM-kilpailuissa vuonna 2018 sekä alle 18-vuotiaiden MM-kilpailuissa vuonna 2015. Hän pelasi myös World U-17 Hockey Challengessa syksyllä 2014, jolloin Sokolov voitti kultaa. Hän voitti Venäjän sisäisen maalipörssin ja jakoi sisäisen pistepörssin voiton Vitali Abramovin kanssa tehoilla 6+3=9. Sokolov valittiin turnauksen tähdistökentälliseen. Hän edusti Venäjän alle 17-vuotiaiden maajoukkuetta myös Euroopan nuorten olympiafestivaaleilla vuonna 2015, jolloin Sokolov voitti kultaa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | Omskije Jastreby | MHL | 29 | 13 | 3 | 16 | 4 | 6 | 0 | 1 | 1 | 0 | U18 | 5 | 2 | 3 | 5 | 2 |
| 2015–2016 | Sudbury Wolves | OHL | 68 | 30 | 22 | 52 | 13 | – | – | – | – | – |
| 2016–2017 | Sudbury Wolves | OHL | 64 | 48 | 24 | 72 | 8 | 6 | 6 | 3 | 9 | 0 |
|  | Iowa Wild | AHL | 2 | 1 | 0 | 1 | 0 | – | – | – | – | – |
| 2017–2018 | Sudbury Wolves | OHL | 35 | 20 | 18 | 38 | 8 | – | – | – | – | – | JMM | 5 | 1 | 2 | 3 | 0 |
|  | Barrie Colts | OHL | 29 | 30 | 28 | 58 | 10 | 12 | 8 | 7 | 15 | 0 |
| 2018–2019 | Iowa Wild | AHL | 60 | 16 | 14 | 30 | 2 | 1 | 0 | 0 | 0 | 0 |
| 2019–2020 | Iowa Wild | AHL | 41 | 15 | 7 | 22 | 8 | – | – | – | – | – |
|  | Allen Americans | ECHL | 2 | 1 | 0 | 1 | 2 | – | – | – | – | – |
| 2020–2021 | Iowa Wild | AHL | 14 | 3 | 1 | 4 | 0 | – | – | – | – | – |
| 2021–2022 | Omskije Krylja | VHL | 43 | 27 | 20 | 47 | 14 | – | – | – | – | – |
|  | Avangard Omsk | KHL | 4 | 1 | 0 | 1 | 0 | – | – | – | – | – |
| 4 kautta | yhteensä | AHL | 117 | 35 | 22 | 57 | 10 | 1 | 0 | 0 | 0 | 0 |

Lähteet
-------

* Dmitri Sokolov The Internet Hockey Databasessa (englanniksi)
* Dmitri Sokolov *Elite Prospects*. Everysport Media Group AB.  (englanniksi)

### Viitteet

1. 1 2 3  Dmitri Sokolov The Internet Hockey Databasessa (englanniksi)
2. 1 2 3 4  Dmitri Sokolov *Elite Prospects*. Everysport Media Group AB.  (englanniksi)
3. ↑  Dmitry Sokolov Stats, Profile, Bio, Analysis and More *sportsforecaster.com*. XML Team Solutions, LLC. Viitattu 4.1.2018. (englanniksi)
4. ↑  Sokolov Commits to Wolves  12.7.2015. Sudbury Wolves. Viitattu 4.1.2018. (englanniksi)
5. ↑  IOWA SIGNS FORWARD DMITRY SOKOLOV TO ATO  6.4.2017. DES MOINES, IA:  Iowa Wild. Viitattu 4.1.2018. (englanniksi)